
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Μάί'ου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1891 


ΑΠΟΦΑΣΕΙΣ 

Αριθ. ΠΟΑ. 1094 

Καθορισμός των αρμόδιων υπηρεσιών της Ανε¬ 
ξάρτητης Αρχής Δημοσίων Εσόδων δυνάμει της 
περίπτ. α' της παρ. 1 του άρθρου τρίτου του 
ν. 4493/2017 (Α Ί 64) σε συνδυασμό με τις παρ. 1, 
2 και 5 του άρθρου 5 του ν. 4170/2013 (Α' 163), 
και εξειδίκευση των υποχρεώσεων των Δηλού- 
ντων Ελληνικών Χρηματοπιστωτικών Ιδρυμά¬ 
των ως προς τον χρόνο και τον τρόπο υποβολής 
των στοιχείων σχετικά με την αυτόματη ανταλ¬ 
λαγή πληροφοριών χρηματοοικονομικών λογα¬ 
ριασμών δυνάμει του άρθρου έκτου παρ. 2 του 
ν. 4493/2017. 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α) Του άρθρου έκτου παρ. 2 του ν. 4493/2017 (Α' 164) 
«Κύρωση του Μνημονίου Συνεννόησης και της Συμφω¬ 
νίας μεταξύ της Κυβέρνησης της Ελληνικής Δημοκρα¬ 
τίας και της Κυβέρνησης των Ηνωμένων Πολιτειών της 
Αμερικής για τη βελτίωση της διεθνούς φορολογικής 
συμμόρφωσης και την εφαρμογή του νόμου περί Φο¬ 
ρολογικής Συμμόρφωσης Λογαριασμών της Αλλοδαπής 
(ΡΑΤΈΑ), καθώς και της Συμφωνίας Αρμόδιων Αρχών και 
διατάξεις εφαρμογής», σε συνδυασμό με τις διατάξεις 
του άρθρου τρίτου παρ. 1, περίπτ. α' του ίδιου νόμου 
και των άρθρων 1 (στ), 3 (4) και (5) και 6 (3) (β) της κυ- 
ρωθείσας συμφωνίας. 

β) Του άρθρου 5 παρ. 1, 2, 5 και 8 του ν. 4170/2013 
(Α' 163) «Ενσωμάτωση της Οδηγίας 2011/16/ΕΕ, ρύθμι¬ 
ση θεμάτων της ΕΛ.Τ.Ε., αναμόρφωση Οργανισμού του 
Ν.Σ.Κ. και άλλες διατάξεις» και ιδίως για την έκδοση από¬ 
φασης του Διοικητή της Ανεξάρτητης Αρχής Δημοσίων 
Εσόδων (ΑΑΔΕ), για τον ορισμό τμήματος ή τμημάτων 
διασύνδεσης. 

γ)Του άρθρου 54 Γ του ν. 4174/2013 (Α' 170), αναφο¬ 
ρικά με τα πρόστιμα για παραβάσεις υποχρεώσεων για 
την αυτόματη ανταλλαγή πληροφοριών χρηματοοικο¬ 
νομικών λογαριασμών σε συνδυασμό με τις διατάξεις 
του άρθρου 29 του ίδιου Κώδικα. 


δ) Του κεφαλαίου Α' «Σύσταση Ανεξάρτητης Αρχής Δη¬ 
μοσίων Εσόδων» του Πρώτου Μέρους του ν. 4389/2016 
(Α' 94) «Επείγουσες διατάξεις για την εφαρμογή της συμ¬ 
φωνίας δημοσιονομικών στόχων και διαρθρωτικών με¬ 
ταρρυθμίσεων και άλλες διατάξεις» και ειδικότερα των 
άρθρων 1,2,13,14,17 και 41, όπως ισχύουν. 

2. Την ανακοίνωση 2016-27 του Υπουργείου Οικονο¬ 
μικών και της Υπηρεσίας Εσωτερικών Εσόδων των ΗΠΑ, 
σε συνδυασμό με τις Ανακοινώσεις 2013-43, 2014-17, 
2014-38 και 2015-66. 

3. Την από 07.12.2017 επιστολή της Υπηρεσίας Εσω¬ 
τερικών Εσόδων των ΗΠΑ, σε συνδυασμό με την Ανα¬ 
κοίνωση 2017-46 του Υπουργείου Οικονομικών και της 
Υπηρεσίας Εσωτερικών Εσόδων των ΗΠΑ. 

4. Την αριθ. Δ. ΟΡΓ. Α 1036960 ΕΞ 2017/10.03.2017 
(Β' 968) απόφαση του Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.)». 

5. Την αριθ. Δ6Α 1015213 ΕΞ 2013/28.01.2013 (Β' 130 
και Β' 372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών» και την αριθ. 
Δ6Α 1145867 ΕΞ2013/25.09.2013 (Β' 2417) απόφαση του 
Υπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών», όπως τροπο¬ 
ποιήθηκαν, συμπληρώθηκαν και ισχύουν, σε συνδυασμό 
με τις διατάξεις της υποπαραγράφου α' της παρ. 3 του 
άρθρου 41 του ν. 4389/2016. 

6. Την αριθ. 1 της 20.01.2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δι¬ 
ατάξεις του πρώτου εδαφίου της παρ. 10 του άρθρου 41 
του ν. 4389/2016 και την αριθ. 39/3/30.11.2017 (Υ.Ο.Δ.Δ. 
689) απόφαση του Συμβουλίου Διοίκησης της ΑΑΔΕ 
«Ανανέωση της θητείας του Διοικητή της Ανεξάρτητης 
Αρχής Δημοσίων Εσόδων». 

7. Την εισήγηση της Δ/νσης ΔΟΣ της ΑΑΔΕ, ως αρμό¬ 
διας αρχής, κατά το άρθρο 5 παρ. 1 του ν. 4170/2013, 
δυνάμει της διάταξης του άρθρου τρίτου, παρ. 1, περίπτ. 
α' του ν. 4493/2017. 












20712 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 891/24.05.2018 


8. Την ανάγκη εξειδίκευσης των κανόνων και διαδι¬ 
κασιών για τη διασφάλιση της αποτελεσματικής και 
σύμφωνης εφαρμογής των υποχρεώσεων υποβολής 
στοιχείων και δέουσας επιμέλειας που περιλαμβάνονται 
στην κυρωθείσα συμφωνία και τα παραρτήματα I και 
II αυτής, καθώς και του Μνημονίου Συνεννόησης από 
τα Δηλούντα Ελληνικά Χρηματοπιστωτικά Ιδρύματα, 
προκειμένου να εφαρμοστεί ομαλά και απρόσκοπτα η 
αυτόματη ανταλλαγή πληροφοριών χρηματοοικονο¬ 
μικών λογαριασμών μεταξύ των Αρμόδιων Αρχών της 
Ελληνικής Δημοκρατίας και των ΗΠΑ, όπως ειδικότερα 
ορίζεται στη Συμφωνία Αρμόδιων Αρχών (ΣΑΑ). 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπο¬ 
λογισμού της ΑΑΔΕ., αποφασίζουμε: 

Άρθρο 1 

Αρμόδιες υπηρεσίες της ΑΑΔΕ 

για την εφαρμογή του πλαισίου της αυτόματης 

ανταλλαγής πληροφοριών χρηματοοικονομικών 

λογαριασμών 

1. Δυνάμει της περίπτ. α' της παρ. 1 του άρθρου τρίτου 
του ν. 4493/2017 (Α' 164), σε συνδυασμό με τις παρ. 2 
και 8 του άρθρου 5 του ν. 4170/2013, το τμήμα Γ' Δι¬ 
εθνούς Διοικητικής Συνεργασίας της Δ/νσης ΔΟΣ της 
ΑΑΔΕ, αναφορικά με τα θέματα που εμπίπτουν στις αρ- 
μοδιότητέςτου, ενεργεί ως αρμόδια αρχή κατ' ανάθεση 
για την παρακολούθηση της εφαρμογήςτου Μνημονίου 
Συνεννόησης,της κυρωθείσαςΣυμφωνίας (Διακυβερνη¬ 
τική Συμφωνία ή ΔΚΣ) μαζί με τα παραρτήματά της και 
της Συμφωνίας Αρμόδιων Αρχών (ΣΑΑ), με την επιφύ¬ 
λαξη των ειδικότερα οριζόμενων στις επόμενες παρα¬ 
γράφους. Ειδικά για την εφαρμογή των Παραγράφων 4 
και 5 της ΣΑΑ, η ως άνω υπηρεσία ενεργεί μόνο ως 
λαμβάνουσα και αποστέλλουσα αρχή για τις γνωστο¬ 
ποιήσεις /ενημερώσεις που προβλέπονται στις παρα¬ 
γράφους 4.3.2.1, 4.3.2.2. και 5.3. της ΣΑΑ σχετικά με τα 
θέματα σημαντικής μη συμμόρφωσης και πραγματικής 
ή δυνητικής παραβίασης των μέτρων προστασίας της 
εμπιστευτικότητας και των δικλείδων ασφαλείας. 

2. Δυνάμει της περίπτ. α' της παρ. 1 του άρθρου τρίτου 
του ν. 4493/2017, σε συνδυασμό με τις παρ. 5 και 8 του 
άρθρου 5 του ν. 4170/2013, ως «Τμήμα Διασύνδεσης» 
ορίζεται το τμήμα ΣΤ' Αυτόματης Ανταλλαγής Πληρο¬ 
φοριών και Υποδοχής Στοιχείων της Δ/νσης Ηλεκτρο¬ 
νικής Διακυβέρνησης της Γενικής Δ/νσης Ηλεκτρονικής 
Διακυβέρνησης και Ανθρώπινου Δυναμικού της ΑΑΔΕ, 
αναφορικά με τα θέματα που εμπίπτουν στις αρμοδιό- 
τητές του, το οποίο ενεργεί ως αρμόδια αρχή κατ' ανά¬ 
θεση για την υποδοχή και την αποστολή πληροφοριών 
στο πλαίσιο της αυτόματης ανταλλαγής πληροφοριών 
χρηματοοικονομικών λογαριασμών της ΔΚΣ και της ΣΑΑ, 
και ιδίως για την εφαρμογή της Παραγράφου 3 της ΣΑΑ. 
Ειδικά για την εφαρμογή της Παραγράφου 4 της ΣΑΑ, η 
ως άνω υπηρεσία: 

α. ενεργεί ως λαμβάνουσα ή αποστέλλουσα αρχή για 
τις γνωστοποιήσεις/ενημερώσεις/εκ νέου διαβιβάσεις 
των πληροφοριών στο πλαίσιο εφαρμογής των περιπτώ¬ 
σεων που προβλέπονται στις Παραγράφους 4.2.2.1 και 


4.3.1. της ΣΑΑ σχετικά με τα διαχειριστικά ή άλλα μικρά 
σφάλματα, και 

β. διαχειρίζεται ή/και επιλύει τα διαχειριστικά ή άλλα 
μικρά σφάλματα σχετικά με τις αποστελλόμενες ανα¬ 
φορές. 

3. Δυνάμει της περίπτ. α' της παρ. 1 του άρθρου τρί¬ 
του του ν. 4493/2017, σε συνδυασμό με την παρ. 5 του 
άρθρου 5 του ν. 4170/2013, ως «Τμήμα Διασύνδεσης» 
ορίζεται η Δ/νση Ελέγχων της Γενικής Διεύθυνσης Φο¬ 
ρολογικής Διοίκησης της ΑΑΔΕ, για την παρακολούθη¬ 
ση της διενέργειας των ελέγχων τήρησης των κανόνων 
υποβολής στοιχείων και δέουσας επιμέλειας από τα Δη¬ 
λούντα Ελληνικά Χρηματοπιστωτικά Ιδρύματα και των 
αποτελεσμάτων αυτών, ενημερώνοντας αμελλητί την 
υπηρεσία της παρ. 1 του παρόντος άρθρου. 

Άρθρο 2 

Χρόνος και τρόπος υποβολής των πληροφοριών 

1 .Τα Δηλούντα Ελληνικά Χρηματοπιστωτικά Ιδρύματα 
υποχρεούνται να υποβάλουν ηλεκτρονικά στην αρμόδια 
αρχή κατ' ανάθεση της παρ. 2 του άρθρου 1 της παρού¬ 
σας τις πληροφορίες που αφορούν κάθε Δηλωτέο Λο¬ 
γαριασμό προςτις ΗΠΑ, σύμφωνα με τα οριζόμενα στην 
περίπτ. α' της παρ. 2 του άρθρου τρίτου του ν. 4493/2017 
και ειδικότερα: 

(ί) τις πληροφορίες του άρθρου 2 (2) (α) της ΔΚΣ για 
το έτος 2014, σύμφωνα με τα ειδικότερα οριζόμενα στο 
άρθρο 3 παρ. 3 α) (1) και 4 της ΔΚΣ, 

(ϋ) τις πληροφορίες του άρθρου 2 (2) (α) και 4 (1) (β) της 
ΔΚΣ για τα έτη 2015 και 2016, σύμφωνα με τα ειδικότερα 
οριζόμενα στο άρθρο 3 παρ. 3 α) (2) και 4 της ΔΚΣ, 

(ίϋ)τις πληροφορίεςτου άρθρου 2 (2) (α) της ΔΚΣ για το 
έτος 2017 και εφεξής, με την επιφύλαξη της παρέκκλισης 
που ορίζεται στο επόμενο άρθρο. 

2. Στην περίπτωση μη ύπαρξης Δηλωτέων Λογαρια¬ 
σμών προς τις ΗΠΑ, όπως αυτοί ορίζονται στα άρθρα 2 
(2) (α) και 4(1) (β) της ΔΚΣ, τα Δηλούντα Ελληνικά Χρη¬ 
ματοπιστωτικά Ιδρύματα υποχρεούνται να υποβάλουν 
ηλεκτρονικά στην αρμόδια αρχή κατ' ανάθεση της παρ. 2 
του άρθρου 1 της παρούσας, το αργότερο μέχρι 31 Μαΐου 
εκάστου έτους, μηδενική αναφορά (πίΙ ΓθροΓΐίπς), σύμ¬ 
φωνα με τις τεχνικές οδηγίες που αναρτώνται στην ιστο¬ 
σελίδα της ΑΑΔΕ. 

Ειδικά, κατά την πρώτη υποβολή πληροφοριών μέχρι 
την 31 η Μαΐου 2018, τα Δηλούντα Ελληνικά Χρηματο¬ 
πιστωτικά Ιδρύματα υποβάλλουν μηδενική αναφορά 
αναφορικά με τα έτη 2014,2015,2016 και 2017. 

3. Ο ηλεκτρονικός μορφότυπος για την υποβολή των 
πληροφοριών που περιγράφονται στα άρθρα 2(2) (α) 
και 4(1 )(β) της ΔΚΣ από τα Δηλούντα Ελληνικά Χρημα¬ 
τοπιστωτικά Ιδρύματα στην αρμόδια αρχή κατ' ανάθεση 
της παρ. 2 του άρθρου 1 της παρούσας ορίζεται στην 
παράγραφο 3.2.1. της ΣΑΑ, εφαρμόζοντας: 

-το Σχήμα για την Επεκτάσιμη Γλώσσα Σήμανσης του 
νόμου ΕΑΤΟΑ (Σχήμα για την ΧΜΕ ΕΑΤΟΑ), όπως απεικο¬ 
νίζεται στον Οδηγό Χρήσης του Σχήματος για την ΧΜΕ 
ΕΑΤΟΑ (Δημοσίευση 5124 της Υπηρεσίας Εσωτερικών 
Εσόδων των ΗΠΑ) [ΕΑΤΟΑ ΧΜΕ5εΓΐθΐτΐ3 υ56Γ Ουίάθ (1Ρ5 
ΡυάΙίς3ΐίοη 5124)], και 

- το Σχήμα για την Επεκτάσιμη Γλώσσα Σήμανσης των 
Μεταδεδομένων του νόμου ΡΑΤΟΑ (Σχήμα για την ΧΜΕ 
Μεταδεδομένων ΡΑΚΙΑ), όπως απεικονίζεται στον Οδη¬ 
γό Χρήσης του Σχήματος για την ΧΜΕ Μεταδεδομένων 
ΡΑΚΙΑ (Δημοσίευση 5188 της Υπηρεσίας Εσωτερικών 
Εσόδων των ΗΠΑ) [ΡΑΚΙΑ Μθΐ3ά3ΐ3 ΧΜΕ 5εΡΐθΐτ)3 ΕΙ5θγ 
Ουίόθ (1Ρ5 ΡυόΙίεΒΐίοπ 5188)]. 

Τα παραπάνω Σχήματα και οι πιθανές ενημερώ¬ 
σεις τους αναρτώνται στον ιστότοπο του 1Κ5 (Ειΐΐρ:// 
νννννν.ίΓ5.9ον/ΡΑΤΘΑ), προς τον οποίο παρέχεται σύνδε¬ 
σμος από την ιστοσελίδα της ΑΑΔΕ. 

4. ΤαΔηλούντα Ελληνικά Χρηματοπιστωτικά Ιδρύματα 
υποχρεούνται να εγγραφούν στο Σύστημα Αμοιβαίας 
Υποβολής Στοιχείων (ΣΑΥΣ) ΡΑΚΙΑ της ΑΑΔΕ, σύμφωνα 
με τις τεχνικές οδηγίες που αναρτώνται στην ιστοσελίδα 
της ΑΑΔΕ. 

5. Σε περίπτωση αποδεδειγμένης τεχνικής αδυναμίας 
ή αδυναμίας διαδικαστικού χαρακτήρα, εκ μέρους των 
υπηρεσιών της ΑΑΔΕ για την ολοκλήρωση της εμπρόθε¬ 
σμης υποβολής πληροφοριών από τα Δηλούντα Ελληνι¬ 
κά Χρηματοπιστωτικά Ιδρύματα, η προθεσμία υποβολής 
παρατείνεται έως 20 Ιουνίου 2018 ώστε να ολοκληρωθεί 
απρόσκοπτα η υποχρέωσή τους. 

Άρθρο 3 

Ειδικές ρυθμίσεις για την υποβολή πληροφοριών 
σχετικά με Προϋπάρχοντες Λογαριασμούς που είναι 
Δηλωτέοι Λογαριασμοί προς τις ΗΠΑ για τα έτη 2017, 
2018, 2019 

Αναφορικά με την υποβολή πληροφοριών για Προ¬ 
ϋπάρχοντες Λογαριασμούς, κατά την έννοια του Πα¬ 
ραρτήματος I, τμήμα VI, ενότητα Β' παρ. 5 της ΔΚΣ, που 
αποτελούν Δηλωτέους Λογαριασμούς προς τις ΗΠΑ, για 
τα ημερολογιακά έτη 2017, 2018 και 2019, ένα Δηλούν 
Ελληνικό Χρηματοπιστωτικό Ίδρυμα δεν θα θεωρηθεί ότι 
διαπράττει σημαντική μη συμμόρφωση κατά την έννοια 
της Παραγράφου 4.2.1. της ΣΑΑ, απλώς και μόνο επει¬ 
δή δεν θα αποκτήσει και υποβάλλει στην αρμόδια κατ’ 
ανάθεση αρχή της παρ. 2 του άρθρου 1 της παρούσας 
κάθε απαιτούμενο Αμερικανικό ΑΦΜ, εφόσον το Δηλούν 
Ελληνικό Χρηματοπιστωτικό Ιδρυμα: 

(α) αποκτά και υποβάλλει στην αρμόδια κατ' ανάθε¬ 
ση αρχή της παρ. 2 του άρθρου 1 της παρούσας την 
ημερομηνία γέννησης κάθε Δικαιούχου Λογαριασμού 
και κάθε Ελέγχοντος Προσώπου του οποίου ο ΑΦΜ δεν 
υποβάλλεται, 

(β) ζητά ετησίως από κάθε Δικαιούχο Λογαριασμού 
και κάθε Ελέγχον Πρόσωπο τον Αμερικανικό ΑΦΜ, και 


(γ) ερευνήσει στα ηλεκτρονικώς αναζητήσιμα αρχεία 
του τον Αμερικανικό ΑΦΜ, πριν από την υποβολή πλη¬ 
ροφοριών στην αρμόδια αρχή κατ' ανάθεση της παρ. 2 
του άρθρου 1 της παρούσας αναφορικά με το έτος 2017. 

Άρθρο 4 

Συντονισμός υπηρεσιών της ΑΑΔΕ 
για τη διαχείριση των εισερχόμενων 
πληροφοριών από την Αρμόδια Αρχή των ΗΠΑ 

Ι.Όταν οι υπηρεσίες των παρ. 1,2 και 3 του άρθρου 1 
της παρούσας λαμβάνουν έγγραφα ή στοιχεία ή αιτή¬ 
ματα, εκτός του πεδίου των αρμοδιοτήτων τους, δια¬ 
βιβάζουν αυτά αμελλητί στην αρμόδια υπηρεσία και 
ενημερώνουν την υπηρεσία της παρ. 1. 

2. Η υπηρεσία της παρ. 1 του άρθρου 1 της παρούσας 
διαβιβάζει τις πληροφορίες της παραγράφου 2.3 της 
ΣΑΑ, σχετικά με τα εγγεγραμμένα Ελληνικά Χρηματοπι¬ 
στωτικά Ιδρύματα που περιλαμβάνονται στον κατάλογο 
ΑΧΙ της Υπηρεσίες Εσωτερικών Εσόδων των ΗΠΑ, στην 
υπηρεσία της παρ. 3 του ίδιου άρθρου. 

3. Η υπηρεσία της παρ. 2 του άρθρου 1 της παρούσας: 

(α) παρέχει πρόσβαση, σύμφωνα με το ισχύον πλαί¬ 
σιο και τις πολιτικές ασφάλειας των πληροφοριών, στην 
υπηρεσία της παρ. 3 του ίδιου άρθρου, στις πληροφορίες 
που αποστέλλονται από την Αρμόδια Αρχή των ΗΠΑ. 

(β) διαβιβάζει στην υπηρεσία της παρ. 3 του ίδιου άρ¬ 
θρου: 

(ί) τις πληροφορίες που αφορούν τις μηδενικές αναφο¬ 
ρές της παρ. 2 του άρθρου 2 της παρούσας, και 

(Μ) τις πληροφορίες σχετικά με την παρέλευση άπρα¬ 
κτης της προθεσμίας των 120 ημερών, σύμφωνα με την 
παράγραφο 4.2.1.2. της ΣΑΑ, από το υπόχρεο Δηλούν 
Ελληνικό Χρηματοπιστωτικό Ιδρυμα για τη διόρθωση 
διαχειριστικών ή άλλων μικρών σφαλμάτων. 

4. Οι υπηρεσίες των παρ. 1,2 και 3 του άρθρου 1 της 
παρούσας, ανάλογα με τις αρμοδιότητές τους, συντονί¬ 
ζουν τις ενέργειες τους για την επίλυση όλων των θεμά¬ 
των που αφορούν την εφαρμογή της ΔΚΣ και της ΣΑΑ, 
ιδίως αναφορικά με την εφαρμογή του άρθρου 5 της 
ΔΚΣ και της παραγράφου 4 της ΣΑΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μάίόυ2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 891/24.05.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























